**A Magyar Máltai Szeretetszolgálat**

**Fogadó Pszichoszociális Szolgálatának**

**Kisfilm és videó pályázata**

**VAN TÖRTÉNETED AZ ALKOHOLRÓL?**

Pályázati felhívás középiskolás diákok részére maximum 1-4 perces videó készítésére. A videó pályázat azzal a céllal indul, hogy felhívjuk a figyelmet a túlzott alkoholfogyasztás veszélyeire és következményeire és meghalljuk, mit gondol a témáról a középiskolás generáció.

Ha Téged is foglalkoztat az alkoholfüggőség, szenvedélybetegség témaköre és szívesen készítesz kisfilmet, videót, akkor jó helyen jársz. De ha ez lesz az első alkotásod, akkor is jó helyen jársz ☺ Mi jut eszedbe, ha azt a szót hallod alkohol? Szerinted mit jelent az alkoholfüggőség? Mit gondolsz, mi okozhatja az alkoholizmust? Milyen lehet olyan családban élni, ahol előfordul a szenvedélybetegség?

Kisfilmedet bármilyen eszközzel elkészítheted, nincs technikai feltétel és műfaji megkötés. A kreativitásod mindig kéznél van. ☺ Nevezhetsz animációval, filmetűddel (költői kisfilm, amely elsősorban érzelmek, gondolatok költői kifejezése képekben) fikcióval (kitalált történet), zenés-verses klippel, tudományos-ismeretterjesztő filmmel, portréfilmmel, kísérleti kisfilmmel egyaránt.

**Pályázók köre**

A pályázaton indulhat bármely, 14-20 év közötti, Pest megyében élő vagy tanuló középiskolás, egyénileg vagy csoportosan.

**Egyéni** pályázó, aki az ötlettől a kivitelezésig, egyedül készíti a videót.

**Csoportos** pályázó pedig az a csapat, akik megosztják az alkotói folyamatot.

A pályázatot azonban mindkét esetben egy tanuló adja be, csak jelezze az űrlapon, hogy egyéni vagy csoportos pályázaton kíván indulni.

A pályázaton való indulás feltétele, hogy a Pályázó vállalja a pályázatban meghirdetett feltételek teljesítését.

**Pályázati feltételek**

* A kitöltött és aláírt jelentkezési lap beküldése e-mailben (scannelve vagy fotózva)
* 1 db MP4 formátumú
* legalább HD 720p felbontású
* fekvő tájolással készített
* maximum 1-4 perc hosszúságú kisfilm beküldése
* amely az itt felsorolt kötelező arculati elemeket is tartalmazza: a film címe, az alkotó/alkotó csapat neve és iskolája

**Szabálytalannak minősülnek** továbbá azok a videók, és így nem vehetnek részt a pályázaton, amelyek:

* témája nem egyértelműen a kiírás témájához kapcsolódik
* sértik a jó ízlést, sértik az emberi méltóságot
* jogsértő vagy törvényellenes cselekvésre ösztönöznek
* politikai vagy egyéb jelképeket/jelzéseket mutatnak be
* a videó pályázat témáitól és azok támogatóitól idegen logót, feliratot tartalmaznak, egyéb reklám értékűek

**Nevezési határidő:** 2020. Május 17. éjfél

**Az elkészült filmeket és a jelentkezési lapot az alábbi e-mail címre várjuk:**

videopalyazatmalta2020@gmail.com

Bármilyen felmerülő kérdés esetén is ez az e-mail cím áll rendelkezésre, nyitottak vagyunk és szívesen válaszolunk, kereshettek bizalommal.

**A szakmai zsűri tagjai:**

Balázs Petra - társadalomkutató

Nagy Kata - filmrendező, vágó

Szák Zsófia - szociális munkás

**A zsűrizés során figyelembe vett szempontok**

* A téma kreatív megközelítése
* Az ötlet kivitelezése
* A kisfilm személyes üzenete
* Saját nézőpont bemutatása (nem általánosítás)
* A téma feldolgozásának társadalmi haszna
* Előítéletes, sztereotipikus ábrázolástól való eltérés

**Nyertes pályázatok kihirdetése**

A nyertes pályázókat e-mailben értesítjük, az elbírálást követő 10 napon belül. A nyertes filmek vetítésével egybekötött díjátadót terveink szerint 2020. május 25. és 30. között tarjuk, a pontos időpontról és a helyszínről e-mailben küldünk értesítést.

**A pályázat díjazása**

Egyéni kategória:

* 1. díj 40.000 Ft értékű MediaMarkt utalvány
* 2. díj 20.000 Ft értékű MediaMarkt utalvány
* 3. díj 15.000 Ft értékű MediaMarkt utalvány

Csoportos kategória:

* 1. díj 60.000 Ft értékű MediaMarkt utalvány
* 2. díj 40.000 Ft értékű MediaMarkt utalvány
* 3. díj 25.000 Ft értékű MediaMarkt utalvány

A program az EMMI támogatásával, a KAB-ME-19-E-0024 azonosítójú pályázat keretében valósul meg.

